AlexejDobrolubov/national_council_slovak_2010 huggingface dataset:
35. schôdza NR SR - 13.deň - A. dopoludnia
Dátum: 2025-06-16
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

140. Ďakujem za slovo. Pán Horecký, vy ste veľmi veľa hovorili o kresťanských hodnotách, na ktorých stojí KDH a ktorého hodnoty dlhodobo presadzujete a ste na to hrdý. Ja to chápem a ja to rešpektujem, pretože ani ja nie som ateistka. Ja tiež verím v nejaké vyššie hodnoty. Ale musím povedať zároveň, že ani nie som kresťanka, pretože cirkev pod rúškom viery kresťanstva po stáročia presadzovala svoje vlastné videnie sveta, svoju vlastnú morálku, a vydávalo ho za univerzálnu pravdu. A pravdou je tiež, že ten kto sa nepodriadil, tak skončil na hranici, vo väzení alebo vymazaný z dejín len kvôli tomu, lebo mal nejaké iné, možno inovatívne, myšlienky. Spomeňte si napríklad na Galilea Galileiho, ktorý tvrdil, že zem sa otáča, a preto bol popravený alebo takisto Giordano Bruno, ktorý hovoril, že vesmír je nekonečný a tiež bol upálený. A dokonca do roku 1966 cirkev viedla zoznam tisícky kníh napríklad Koperníka, Descarta, ktorého nesmeli veriaci čítať a v mnohých krajinách dokonca cirkev bránila vzniku verejného školstva. A to, čo je najhoršie a pravdou je, že homosexualita je dodnes považovaná za smrteľný hriech. A tu sme pri koreni veci, lebo z môjho pohľadu je, bohužiaľ, cirkev homofóbna a zakrýva to za kresťanské učenie. Lenže tento štát je sekulárny a Ústava Slovenskej republiky nemá byť založená na žiadnej ideológii, ani na kresťanskej, a ani na woke alebo progresívnej ideológii, ako to vy nazývate. Ale to, čo je najdôležitejšie, tu by sme nemali prijímať také zákony a už vôbec nie ústavné, ktoré ubližujú ľuďom. Vy ste povedal, že ste za dôstojnosť človeka, že vám záleží na kvalite života každého jednotlivca. Tak ja sa pýtam prečo predkladáte takéto návrhy zákonov, ktoré ubližujú týmto... (Prerušenie vystúpenia časomerom.)
35. schôdza NR SR - 13.deň - A. dopoludnia
Dátum: 2025-06-16
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

102. Ďakujem veľmi pekne za slovo. Pani Plevíková, ja z vášho príspevku mám pocit, že vy hľadáte dekadenciu a ideológiu aj tam, kde nie je. Moje kolegyne sa už teda trošku vyjadrili k tej sexuálnej výchove na školách a k tej vete, ktorú chcete dať do ústavy. Z môjho pohľadu len dve veci k tomu. Po prvé, je každému jasné prečo to chcete dávať. Je to z toho dôvodu, že časť obyvateľstva tu verí hoaxom, ktoré vy sami podporujete zbytočne. A po druhé, otázka znie načo, keď to už máme v školskom zákone. Veď ste si to presadili tento rok, je to súčasťou školského zákona. Takže ja nevidím dôvod, načo sa to má dávať ešte aj do ústavy. Je to podľa mňa úplný nezmysel a je to navyše. Mňa zaujalo ale aj to, čo ste hovorili o tom, že vám vadí učebnica, kde teda sa deti alebo mládež má oslovovať v strednom rode. A na margo toho teda som aj povedala, že hľadáte dekadenciu a ideológiu tam kde nie je, pretože toto je úplne normálne gramaticky správny stredný rod, ktorý sa používal mimochodom aj veľmi dávno a má svoj historický kontext. Možno neviete, ale stredný rod sa používal napríklad už počas štúrovského obdobia, kedy názvy študentstvo, mládežníctvo, učiteľstvo mali kultúrny a spoločenský význam. Možno poznáte také, že študentsko-slovenské "Povstaň za svoj národ". Rovnako aj v medzivojnovom a vojnovom období sa predsa tento názov bežne používal a používali ho štátnici vo svojej štátnickej rétorike, politici alebo aj počas komunizmu, však robotníctvo, roľníctvo, inteligencia, študentstvo bolo úplne normálnou bežnou súčasťou výbavy tohto zriadenia napríklad slovenské robotníctvo podporuje plánované úlohy, veď to je úplne bežné. Až po 89-tom sa to nejako z nášho slovníka vytratilo, lebo sme to nepoužívali. Ale to neznamená, že to nemá svoj historický kontext... (Prerušenie vystúpenia časomerom.)
35. schôdza NR SR - 13.deň - A. dopoludnia
Dátum: 2025-06-16
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

54. Ďakujem za slovo. Vážený pán Podmanický, vy ste tu povedali mnoho bizarností, ktoré sme už okomentovali. Ale viete, čo mňa najviac na tom zaujalo? Že vy ste vlastne povedal, že všetko, čo vyskúmame a aké nálady má naše obyvateľstvo, tak to máme dať rovno do ústavy, lebo to je asi dôležité. Tak ja mám pre vás len taký tip. Viete, čo Slováci najviac vyhľadávajú na internete? Je to téma čary, vatry a mimozemská invázia. Boja sa Reptiliánov, neviem prečo. A ešte druhá vec je, že neštandardné metódy zisťovania pohlavia dieťaťa. No tak asi toto by sme tiež mohli dať do ústavy, čo myslíte? A ja vám poviem ale aj iné veci, ktoré sme vyskúmali a napríklad to, čoho sa boja ľudia na Slovensku. A predstavte si, že 86 % respondentov sa bojí rastúcich cien energií a inflácie. 83 % má obavy o stav slovenského zdravotníctva. 52 % až 70 má vplyv, bojí sa teda rastúceho vplyvu oligarchov a 73 % má obavy o budúcnosť seba a svojej rodiny. Tak viete čo? Ja navrhujem, že by sme mohli dať do ústavy, že by štát garantoval, aby boli ceny potravín ako v Tescu v roku 2014 a mohli by sme takisto aj garantovať všetkým ľuďom úspory, ktoré nemajú a mohli by sme tam dať aj ochranu pred mimozemšťanmi a ak by sa dalo, tak aj zisťovanie pohlavia nejakým kyvadlom nad bruškom, to by bolo ideálne. A prepáčte, že takto satiricky, ale na tie bizarnosti, čo ste tu povedali, sa ani nedá inak reagovať. Ďakujem.
35. schôdza NR SR - 11.deň - A. dopoludnia
Dátum: 2025-06-12
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

38. Ďakujem veľmi pekne. Ak mi pán Ledecký odpustí, tak zostanem v téme, ale využijem to, aby som dokončila možno to dôležité, čo som ešte chcela povedať k tým národnostným školám. A ja len spomeniem pani Lilla Farkas, to je odborníčka na problém segregácie, Maďarka, ktorá nedávno publikovala text a konštatovala, že je veľmi potrebné pozorne sledovať všetky iniciatívy na zriadenie menšinových škôl, ktoré prichádzajú od väčšinových inštitúcií alebo spoločností, pretože tento trend nie je len u nás, ale je aj v zahraničí. A hovorí o tom, že rómske menšinové vzdelávanie je často len zámienkou na nezákonnú segregáciu, najmä keď mu chýba autonómia a kontrola zo strany komunity, akú majú školy slúžiace tradičným či bohatším menšinám. Zároveň chcem povedať, že aj stredisko, národné stredisko pre ľudské práva urobilo taký posudok vlastne k tomuto zámeru k národnostným školám a považujú to tiež za problematické, a to najmä z hľadiska súladu s § 8a antidiskriminačného zákona a zaoberajú sa aj otázkou vymedzenia dočasných vymeriavacích opatrení, pretože tým sa ministerstvo školstva oháňa a hovoria, že implementácia by nemala byť teda ohraničená žiadnymi časovými jednotkami, ale dosiahnuteľnými stanovenými cieľmi, čo vyplýva aj so zákonom ustanovenej podmienky primeranosti týchto opatrení. A len na dôvažok, aj Európska komisia sa už vyjadrila k tomuto zámeru a hovorí, že školy národnostných menšín sa nesmú používať ako prostriedok na obchádzania práva Európskej únie a diskrimináciu rómskych detí. Myslím si, že toto stanovisko je jednoznačné a verím, pán verejný ochranca práv, že sa budete v prípade nutnosti touto témou zaoberať. Ďakujem veľmi pekne.
35. schôdza NR SR - 11.deň - A. dopoludnia
Dátum: 2025-06-12
Poslanec: Kosová, Ingrid (PS)
Druh vystúpenia: Vystúpenie v rozprave

34. stigmatizuje a ktorá im znemožňuje vstup do plnohodnotného života, aby sa vôbec uplatnili, či už na trhu práce alebo celkovo v živote. Ale my máme aj slovenské zákony, ktoré proste segregáciu vyslovene odmietajú – je to Ústava Slovenskej republiky a, samozrejme, aj antidiskriminačný zákon, ktorý v § 2 odsek 3 nehovorí len o pasívnom zákaze segregácie a diskriminácie teda, ale kladie štátu aktívnu povinnosť prijímať také opatrenia, aby bola diskriminácia odstraňovaná. A čo sa týka Rakús, tak toto je pre mňa absolútnym príklad manipulácie s týmto ľudskoprávnym diskurzom, ktorý na Slovensku máme, pretože my transformujeme vlastne už existujúcu segregovanú na národnostnú. A pritom vieme, že základná škola v Rakúsoch je typickým príkladom dlhodobej priestorovej aj inštitucionálnej segregácie. Minister Drucker tvrdí, že ide o nejaký modelový príklad podpory výučby v materinskom jazyku a že toto má prispieť k segregácii. Tak ja nerozumiem tomuto naratívu. Po prvé, ani nepovedal, akým spôsobom, ale, po druhé, tento naratív je úplne v priamom rozpore s realitou, ale aj s medzinárodnými, aj s našimi slovenskými záväzkami. Ja len podotýkam a pripomínam, že Slovenská republika sa nikdy nezaviazla k tomu, že by mala poskytovať vzdelávanie v rómskom jazyku, podobne ako je to napríklad v prípade maďarskej či rusínskej menšiny. My sme sa zaviazali len k tomu, že rómsky jazyk má byť síce súčasťou učebných osnov, ale ako podporný jazyk na to, aby sa deti naučili slovenský jazyk, v ktorom sa potom môžu uplatniť. Zároveň, a to je najkľúčovejšie, tento vznik národnostnej školy musí vychádzať zo vôle samotnej komunity. To je základný predpoklad. Má to byť dobrovoľná voľba rodičov a nie rozhodnutie nejakej samosprávy, obecného úradu alebo ministerstva. Ja len podotýkam, že v prípade maďarskej alebo rusínskej národnostnej menšiny by toto bolo nemysliteľné, aby sme zriadili nejakú národnostnú školu bez toho, aby sme to konzultovali s komunitou a aby to bolo ich vlastné želanie. Ale v prípade Rómov sa to deje už niekoľkokrát. Ak si spomínate, mali sme tu ďalší výnimočný experiment – internátne školy a podobné veci, ktoré nikdy nevychádzali z vôle Rómov a oni, chudáci, ani nevedia často, najchudobnejší, tí segregovaní, že sa vôbec deje na tej základnej školy nejaké zmeny a vôbec ani nerozumejú tomu, že čo musia často podpísať, len to jednoducho podpíšu, pretože o tom nie sú ani dostatočne informovaní. To dôležité je ale povedať, že tento zámer kritizovali nielen slovenské organizácie, ale už aj medzinárodné organizácie, ja spomeniem, samozrejme, Eduromu, aj Poradňu pre občianske a ľudské práva, takisto Rómske advokačné a výskumné stredisko, ale aj, ako som spomínala, medzinárodné subjekty ako je Amnesty International alebo bolo to aj European Roma Grassroots Organisations, alebo... (Prerušenie vystúpenia časomerom.)
35. schôdza NR SR - 11.deň - A. dopoludnia
Dátum: 2025-06-12
Poslanec: Kosová, Ingrid (PS)
Druh vystúpenia: Vystúpenie s faktickou poznámkou

24. Ďakujem veľmi pekne za slovo a ďakujem aj tebe, Beáta, že si otvorila tak závažnú tému ako je diskriminácia v oblasti vzdelávania. A pán verejný ochranca práv sa vo svojej správe zaoberal najmä teda segregáciou v špeciálnych školách, v špeciálnom školstve, ale povedzme si pravdu, že my máme závažný problém so segregáciou aj v hlavnom vzdelávacom prúde a napriek tomu, pani Matejičková, že tieto deti majú obedy zadarmo, tak, bohužiaľ, ich stále segregujeme do samostatných tried alebo majú dokonca samostatné pavilóny, kde chodia samostatným vchodom bez toho, aby sa stýkali s deťmi s majority, a predstavte si, že dokonca im nedávame ani teplé jedlo, ale len nejaké suché balíčky. Takže úplne to asi tak v poriadku nie je, žeby tento štát robil všetko, čo sa dá pre rómske deti. A ja len k dátam by som povedala, napríklad z roku 2024 vieme, že na Slovensku máme až 468 škôl, ktoré sú v riziku segregácie a alarmujúce je, že 65 % rómskych detí, a možno je to aj viac, lebo toto je starší údaj, navštevuje školu, kde väčšina zo spolužiakov sú rómskeho pôvodu. To znamená, že tieto deti chodia do absolútne homogénneho prostredia, sociálne znevýhodneného, s ostatnými chudobnými deťmi, ktoré sú rómskeho pôvodu a nestretávajú sa vôbec s deťmi z väčšinovej populácie, čo im, samozrejme, určuje nejakú negatívnu životnú trajektóriu. To asi sa teda zhodneme. No a čo teda robí štát? Tak ja osobne si myslím, že skôr volíme pasivitu alebo len nejaké kozmetické úpravy, ako tu už bolo spomínané národnostné školstvo a podobne, pretože povedzme si pravdu, štát okrem toho, že definoval segregáciu v školskom zákone a dal povinnosť školám od 1. septembra, aby prijali nejaké desegregačné štandardy, ktoré vôbec učitelia nevedia, ako majú uplatňovať... (Prerušenie vystúpenia časomerom.)
39. schôdza NR SR - 10.deň - B. popoludní
Dátum: 2025-09-24
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Marek, treba to pripomínať, že treba zdaniť hlavne tých, ktorí majú nejakú trhovú výhodu. Teraz si všimnime, že Trump hovorí Európe, že odstrihnite sa od tých ruských energonosičov. Hej? Čo bolo za nás? Slovnaft mal výhodu, pretože má výrobu postavenú na tom, že spracováva ruskú ropu, dosiahol mimoriadne zisky, tak namiesto toho, aby sa zakázalo brať teda ropu z Ruska, tak sme povedali, máte konkurenčnú výhodu oproti ostatným, zdaníme to, Slováci budú mať v rozpočte peniaze, toto je spravodlivé. To, je to spravodlivé, pretože, vy máte konkurenčnú výhodu a zároveň tie peniaze do rozpočtu treba. Bum. Stovky miliónov euro natiekli a robili sa politiky, ktoré boli pre ľudí. Tie peniaze vždy sa rozdelili medzi ľudí. Teraz, sekera sedem miliárd, ešte sa vyberú navyše. Tuto od pána poslanca, ktorý na teba reagoval, tak, že vraj bohatým, tak super bohatým sa rozprávajme, že si nesiahate. A to neni len o rafinérii. Však to je presne ako si povedal, veľmi dobrý point. Zdaniť zdravotné poisťovne, nie zakázať zisk. Pozor, to je obrovský rozdiel. Zdaniť. Pretože áno, štát potrebuje si opraviť alebo ozdraviť verejné financie, tak nech sa na tom podieľajú všetci, ktorí sú na trhu a majú k tomu finančné prostriedky mierou, ktorá je správna alebo mierou, ktorá je rozumná. Ale minister, vôbec sa nad tým nezamýšľa, vôbec ho nenapadol nejako hazard, že by rázne po ňom išiel. Ale čo bolo treba spraviť, tak seknúť po krížoch živnostníkov. Tí, tí sú tu najbohatší, najväčší frajeri sú tu, zamestnanci a živnostníci a tým treba zobrať. A to, že vraj je sociálna demokracia. Však absolútne opačne sa správate voči tomu, čo ste sa zaviazali, že budete robiť. Vy ste prooligarchickí.
39. schôdza NR SR - 10.deň - A. dopoludnia
Dátum: 2025-09-24
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Ďakujem. Jasne si pomenoval čo sa tu deje. Mne sa veľmi páčilo to ako si povedal, že ľudia pôjdu do Čiech. Áno, deje sa to, sa to tu opakovalo v pléne viackrát. Ja by som chcel povedať jedno nešťastné, naozaj nešťastné číslo za rok 2024. Totižto v roku 2024 zaniklo najviac firiem a foriem podnikania za posledných sedem rokov. Ešte raz, v roku 2024 si päťdesiattisíc živnostníkov zrušilo, päťdesiatštyri tisíc živnostníkov zrušilo svoju živnosť. V roku 2024 zaniklo šesťtisíc firiem. Čo bude teraz, po tejto tretej konsolidácii. Vy normálne prekonáte svoj vlastný rekord ako bojujete proti šikovným, kreatívnym, odolným ľuďom, ktorí majú tú schopnosť prísť s nápadom a realizovať ho, ponúknuť služby a tak ďalej. Za sedem rokov sme tu nemali také veľké opúšťanie podnikateľského priestoru a táto konsolidácia, ktorá neni nič iné len vypaľovanie živnostníkov v hesle "chcem vaše peniaze", lebo vy im neponúkate nič iné. Neponúkate im zlepšenie služieb štátu, vy im neponúkate nejakú dereguláciu, že teda zrušíme vám nejakým balíčkom povinnosti, ktoré máte administratívne a podobne. Vy ste len prišli a povedali chcem vaše peniaze a zoberiem si ich na zdravotných odvodoch, že vám zvýšime pre zamestnancov, zoberiem si ich na minimálnych zdravotných odvodoch, skrátime vám ročnú lehotu, ktorú máte bez odvodov a dáme vám to tak, že budete to po piatich mesiacoch platiť. Proste heslo chcem vaše peniaze je nové výpalné SMER-u, aby sme sa udržali ešte ďalšie dva roky. Lebo keby ste to robili spôsobom, že znižujete dlh a ozdravujete financie, tak by sa to dalo chápať. Ale toto nie je nič iné, len výpalné.
39. schôdza NR SR - 10.deň - A. dopoludnia
Dátum: 2025-09-24
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Ďakujem veľmi pekne za reakcie. Ja sa chcem ešte prihovoriť ministrovi Kamenickému lebo som, to aj vás kolegovia bude zaujímať, nepovedal jednu dôležitú vec. Viete, oni keď hovoria, že my sme mali v podstate, teraz budem hovoriť v čistých číslach, 12 mld. dlhu, tak poďme si to rozmeniť ešte na drobné. V roku 2020,keď sme nastúpili do vlády, tak to sa veľmi ťažko počíta. Ale zhruba 2,5 mld. spravili ešte vtedy smeráci pod vedením vtedajšieho premiéra Pellegriniho. Na začiatku toho roku, za tých pár mesiacov. To minuli, to sme dostali, keď sme nastúpili už minuté, 2,5 mld. v roku 2020. A keď prišli v 2023, tak ešte minuli 0, neviem koľko, 3% to bolo. Budem hovoriť veľmi zaokrúhlene, veľmi konzervatívne, no čo 300-400 mil.? Čiže oni ešte aj z toho, čo nám pripisujú ako deficit, v podstate minuli 2,5 až 3 mld. z toho nášho obdobia. Keby sme to rátali, tie deficity vo verejných financiách na vlády, tak by sme boli historický vzor pre to, ako sa má hospodáriť na Slovensku. A minister Kamenický s jeho partiou by bol historický príklad, ako sa to nemá robiť. Pán Kamenický, vás skutočne vyzývam a apelujem na vás, začnite ozdravovať verejné financie. Idete viac ako 7 mld. vyťahovať ľuďom medziročne s týmito tromi konsolidáciami z vrecák a neznižujete ten dlh ani o chlp. Neklesá to. Vy rúbete tie deficity nominálne v historicky najvyšších číslach. Miliardy, 7 mld. To bude vaša sekera. A kde sú tie peniaze. Začnite ozdravovať tie verejné financie lebo tak ako sa vyvíja medzinárodná situácia, tak ako sa eskaluje napätie, my budeme ešte potrebovať zdravý rozpočet.
39. schôdza NR SR - 6.deň - A. dopoludnia
Dátum: 2025-09-17
Poslanec: Krátky, Rastislav (SLOVENSKO)
Druh vystúpenia: Vystúpenie s faktickou poznámkou

Ďakujem, kolegovia, za faktické poznámky. Budem reagovať prierezovo, keďže viacerí ste sa dotkli opakovane niektorých vecí. Nuž áno, táto vláda je historický rekordér v tom, ako skracuje prijatie legislatívy. A má to v podstate vyslovene ich politické dôvody, sem-tam sa nájde nejaký návrh, ktorý je skutočne odôvodnený. Z tých 62 hovorím, mám štatistiku, že sedem, na sedem sa našlo dôvody, osem je prudko diskutabilných, všetko ostatné boli preukázateľne porušenie rokovacieho poriadku a vymyslené dôvody a báchorky v dôvodových správach. Nedá sa nehovoriť o ekonomickej situácii, keď máme skrátené, skrátenú rozpravu a diskusiu o treťom konsolidačnom balíčku, pretože tu sa nakupuje nejako takto. Potrebujeme lietadlo? Koľko stojí? Deväť? Kúpime za 13,5, 4,5 do vačku. Potrebujeme záchranky? No tak za dve miliardy. Potom príde predseda koaličnej strany a robí si kampaň na tom, že 800 miliónov idú z toho zobrať a ukradnúť, zlodejina, predražené. Myslím si, že to bol taký laický narýchlo vypočítaný výpočet, lebo tam z môjho pohľadu, čo som si pozrel tú argumentáciu, neboli tie letecké body, neviem, či sedem či osem ich tam bolo, ale to je jedno, či vám to vyjde 500 miliónov alebo 800, ja som si to narýchlo narátal na 500 miliónov. Proste toto sú dôvody, prečo treba konsolidačný balíček v zrýchlenom konaní a skryť to ľuďom spred očí, pretože, prepáčte, ale tu sa kradne, tu sa kradne v miliónoch a miliardách. A vy to potom nemáte, máte veľký deficit, tak prídete a zoberiete to ľuďom z vrecák. A potom to chcete, skrátené legislatívne konanie.
39. schôdza NR SR - 6.deň - A. dopoludnia
Dátum: 2025-09-17
Poslanec: Krátky, Rastislav (SLOVENSKO)
Druh vystúpenia: Vystúpenie v rozprave

Dobré ráno, milí kolegovia, pozdravujem aj tých, ktorí túto rozpravu sledujú online alebo si ju zapnú neskôr s odstupom. Ja som včera nadviazal na kolegov, v podstate panuje zhoda na tom v opozícii, že nie je dôvod na to prerokovať tento balíček na, ja to nazývam výplatné od ľudí, v zrýchlenom konaní v parlamente, všetko to má ísť urýchlene len preto, aby ľudia nepočuli pravdu, a preto je dôležité už pri tom, že posudzujeme opodstatnenosť skráteného zrýchleného procesu, hovoriť aj o ekonomickej situácii. Hovoril som o tom, že bežne tento inštitút parlamenty, predchádzajúce parlamenty, alebo resp. lepšie povedané vlády používali tak sedemkrát ročne a táto vláda ho zneužíva, zneužíva ho tak vehementne, že bude mať 130 skrátených legislatívnych konaní, keď skončí svoj mandát v riadnom období, už teraz ich má 62. Ja si robím aj hodnotenie, že koľko z nich je opodstatnených, no osem. Za dva roky osem, to je presne asi tak štatisticky, čo na rok vychádza, že má vláda opodstatnenosť na skrátené konanie, všetko ostatné sú buď veľmi diskutabilné alebo až priamo porušenia zákona, ktorý umožňuje zrýchlený, zrýchlené prijatie tejto legislatívy alebo akejkoľvek inej, aj kvôli absurdným dôvodovým správam, absurdným dôvodom, ktoré nám vláda predkladá, nie je tomu inak ani teraz, sú to absurdné dôvody. A hovoril som o tom, že celá tá politika SMER-u, ktorá hovorí a vysvetľuje stav verejných financií, je postavená na klamstve, je postavená na klamstve, lebo my sme ministra financií aj tuto kolegov z koalície doslova zasypali číslami, štatistikami a dôvodmi a vyvráteniami toho, čo tvrdíte, že kto to teda rozvrátil verejné financie. Hovoril som, ako som sedával s pánom Kamenickým na rozpočte pre financie a rozpo... teda na výbore pre financie a rozpočet, kde keď mali ekonomiku pripravovať na krízy a keď mali Slovensko pripraviť dobrým rozpočtom na krízové roky, ktoré proste život prináša, tak prejedli tie príležitosti. Robili ste vtedy sociálne balíčky, ďalej ste rúbali deficity, áno, pomerne nízke, ale treba povedať, že vám chodilo nad očakávania toho, čo ste chceli vybrať od ľudí. No a teraz tie deficity rúbete obrovské bez toho, aby ste mali akúkoľvek krízu. My sme mali spoločenskú dohodu s ľuďmi, že keď je kríza, tak sa o nich postaráme, rozumej teda, že sme napr. im pomohli, keď zostali doma kvôli chorobe, tak sme im nechali z výplaty, pomerne veľkú časť sme im dali, volali sa to že kurzarbeit, 81-tisíc ľudí som si našiel v tom najtvrdšom období ho vybralo, to bolo ten krízový rok medzi marcom a decembrom, 81-tisíc ľuďom sme pomohli. Komu ste pomohli vy s vaším 7-miliardovým deficitom? Komu? Čo ste spravili? Aký investičný dlh dobiehame? Nič, nič. A v tejto konsolidácii, ktorú chcete rýchlo skryť spred zraku ľudí, nie je nič, kde šetrite na štáte. Máte tam len výpalné za to, že sa opäť udržíte pri moci. A ďalší rok, kým donesiete ďalší balíček, na ktorom sa snáď rozpadnete. A to vám želám, aby ste už odišli a my sa po vás postaráme o ľudí, tak ako sme to robili predtým.
39. schôdza NR SR - 5.deň - B. popoludní
Dátum: 2025-09-16
Poslanec: Krátky, Rastislav (SLOVENSKO)
Druh vystúpenia: Vystúpenie v rozprave

... to je váš deficit. Kde sú tie peniaze? Kde sú tie peniaze? Veď vy by ste mohli byť normálne teraz v pluse. Vy toľko vyberiete od ľudí a čo ste im dali? O koho ste sa starali? V žiadnej, žiadnu krízu ste nemali, o nikoho ste sa nemuseli postarať, nikde neinvestujete, žiaden investičný dlh, voda, kanál, 10 mld., nič, nič, z eurofondov tam niečo tečie, pomaličky čerpáte ešte aj eurofondy. Vášmu ministrovi Takáčovi prepadne 216 mil. z eurofondov, keby, dobre, bolo tam spolufinancované, keby tomu sektoru aspoň tých 40 mil. hodil naspäť alebo do nejakej schémy vrátil, čo malo byť spolufinancovanie k tým eurofondom, vy ani takéto základné veci nerobíte... (Prerušenie vystúpenia predsedajúcim.) Raši, Richard, predseda NR SR Pán poslanec, ďakujem zatiaľ pekne, zajtra budete pokračovať, keď prerušujem rozpravu o tomto bode... Krátky, Rastislav, poslanec NR SR Pokračujem zajtra. Ďakujem pekne za slovo.
39. schôdza NR SR - 5.deň - B. popoludní
Dátum: 2025-09-16
Poslanec: Krátky, Rastislav (SLOVENSKO)
Druh vystúpenia: Vystúpenie v rozprave

Ďakujem za slovo, milé kolegyne, kolegovia opakovane vystupujem k návrhom na skrátené legislatívne konanie pretože táto vláda keď bola v opozícii si dávala záležať na kritike, že či sú alebo či nie sú opodstatnené dôvody. A veľmi dobre vieme, že vtedy muselo byť 82 skrátených konaní práve z dôvodu zdravotníckej krízy, kovidu, corona krízy. Štyri boli z dôvodu vojny na Ukrajine alebo keď chcete energo krízy. No, a celkovo ich bolo do vtedy kým nastúpila resp. vládla menšinová vláda 95. Čiže ešte raz 95 skrátených legislatívnych konaní mala vláda do septembra 2022 a to je keď odrátame tie krízy, 9 skrátených v takom bežnom režime by som povedal a to asi zodpovedá tým predchádzajúcim vládam keď boli ....